pythainlp/thai-wiki-dataset-v3 huggingface dataset:
วัดสำโรงเหนือ

วัดสำโรงเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 10 บ้านคลองสำโรง ตำบลสำโรงกลาง อำเภอพระประแดง จังหวัดสมุทรปราการ พื้นที่ตั้งวัดเป็นที่ราบลุ่มมีแม่น้ำและคลองรอบทั้งสามด้าน กล่าวคือ ทิศเหนือติดกับแม่น้ำเจ้าพระยา ทิศตะวันออกติดกับคลองสำโรง ทิศตะวันตกติดกับคลองมหาวงษ์ หน้าวัดอยู่ทางทิศตะวันออก มีถนนออกไปสู่ถนนปู่เจ้าสมิงพราย วัดมีเนื้อที่ 8 ไร่ 50 ตารางวา
==ประวัติ==
วัดสำโรงเหนือสร้างขึ้นราวปี พ.ศ. 2300 ในสมัยอยุธยาตอนปลาย เดิมชื่อว่า วัดเกาะแก้วศรีเมือง ที่ตั้งวัดเดิมมีโรงนาอยู่สามโรง คำว่าสามโรงจึงเพี้ยนเป็นสำโรง ต่อมาจึงได้เปลี่ยนชื่อเป็นวัดสำโรงเหนือ (และเพื่อให้ต่างจากวัดอีกแห่งคือ วัดสำโรงใต้) แต่ชาวบ้านนิยมเรียกว่า วัดปากคลองสำโรง เนื่องจากที่ตั้งวัดอยู่ตรงปากคลอง วัดได้รับพระราชทานวิสุงคามสีมาเมื่อวันที่ 17 กันยายน พ.ศ. 2519 เขตวิสุงคามสีมากว้าง 20 เมตร ยาว 40 เมตร
ในด้านการศึกษา ทางวัดเริ่มเปิดสอนพระปริยติธรรมตั้งแต่ พ.ศ. 2480 จนถึงปัจจุบัน และได้ให้ทางราชการสร้างโรงเรียนประชาบาลในที่ดินของวัด ชื่อโรงเรียนวัดสำโรงเหนือ (สุขราษฎร์ศึกษา)
==อาคารเสนาสนะ==
ภายในอุโบสถของวัดมีภาพจิตรกรรมฝาผนังเรื่องราวพุทธประวัติ พระประธานเป็นพระพุทธรูปปางมารวิชัย เจดีย์เก่าของวัดมีต้นโพธิ์ขึ้นครอบรอบจนแทบมองไม่เห็นเจดีย์ นอกจากนี้ยังมีศาลาการเปรียญ หอระฆัง กุฏิสงฆ์ 5 หลัง ศาลาดิน และสุสาน ปูชนียวัตถุของวัดได้แก่ พระพุทธรูปปางสะดุ้งมาร พระพุทธรูปปางห้ามญาติ รูปหล่อพระอาจารย์จีน รูปหล่อหลวงปู่สุข พระพุทธรูปปางห้ามญาติทรงเครื่องที่สร้างขึ้นสมัยอยุธยาตอนปลาย
==รายนามเจ้าอาวาส==
หลวงปู่กาฬ
สมภารแม้น
สมภารช่วง
สมภารพุก
สมภารลา
หลวงปู่สุข
สมภารจีบ  (พระครูสมุทรกิจโกศล)
==อ้างอิง==
สำโรงเหนือ
วัดราษฎร์รังสรรค์ (จังหวัดสมุทรปราการ)

วัดราษฎร์รังสรรค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บริเวณคุ้งบางกะเจ้า ในหมู่ที่ 4 บ้านวัดใหญ่ ตำบลบางกะเจ้า อำเภอพระประแดง จังหวัดสมุทรปราการ มีที่ดินตั้งวัดเนื้อที่ 6 ไร่ 3 งาน
==ประวัติ==
เมื่อปี พ.ศ. 2499 หลวงตาอิน อินทญาโณ เมื่อครั้งเป็นฆราวาส ได้ศึกษาวิทยาการกับหลวงพ่อด่วน วัดกองแก้ว จนมีความรู้แตกฉานด้านกรรมฐาน ท่านมักจะไปนั่งกรรมฐานที่วัดร้างเก่าแก่ที่เรียกกันว่า ป่าวัดใหญ่ ท่านได้อุปสมบทและได้พัฒนาให้เป็นสำนักสงฆ์ใช้ชื่อว่า สำนักสงฆ์วัดใหญ่ตาอิน โดยสร้างโบสถ์เล็ก ๆ ขึ้นกลางน้ำใข้ชื่อว่า โบสถ์น้ำ ต่อมาเมื่อมีพระสงฆ์มากขึ้น ชาวบ้านได้ร่วมสร้างกุฏิและศาลาต่าง ๆ
วัดราษฎร์รังสรรค์ได้รับอนุญาตให้สร้างเมื่อวันที่ 17 กรกฎาคม พ.ศ. 2510 ผู้ดำเนินการสร้างคือ นายพจน์ บัวเจริญ โดยตั้งชื่อว่า "วัดราษฎร์รังสรรค์" แต่ชาวบ้านนิยมเรียก วัดใหญ่ตาอิน กระทรวงศึกษาธิการได้ประกาศตั้งวัดเมื่อวันที่ 29 พฤษภาคม พ.ศ. 2517 และวัดได้รับพระราชทานวิสุงคามสีมาเมื่อวันที่ 12 มีนาคม พ.ศ. 2518
ด้านการศึกษา ทางวัดให้ทางราชการสร้างอาคารเรียนโรงเรียนประชาบาลขึ้นภายในที่ดินวัด
==อาคารเสนาสนะ==
อุโบสถกว้าง 7 เมตร ยาว 23 เมตร ลักษณะทรงไทย สร้างด้วยคอนกรีต กุฏิสงฆ์จำนวน 8 หลัง เป็นอาคารไม้และครึ่งตึกครึ่งไม้ ศาลาการเปรียญสร้างด้วยไม้กว้าง 7.56 เมตร ยาว 17.5 เมตร วิหารสร้างด้วยคอนกรีต กว้าง 5 เมตร ยาว 10 เมตร หอระฆังสร้างด้วยไม้เนื้อแข็ง
==อ้างอิง==
ราษฎร์รังสรรค์
เพิ่มฤทธิ์ของเชื้อโดยอาศัยภูมิต้านทาน

redirect การเร่งโดยอาศัยแอนติบอดี
เว้นระยะห่างทางสังคม

redirect การเว้นระยะห่างทางสังคม
Motorcycle

redirect จักรยานยนต์
โออิ (จังหวัดคานางาวะ)

โออิ  เป็นเมืองที่ตั้งอยู่ในจังหวัดคานางาวะ ประเทศญี่ปุ่น ณ เดือนมิถุนายน 2012 เมืองนี้มีประชากรประมาณ 17,549 คน ความหนาแน่น 1,220 คนต่อตารางกิโลเมตร และมีพื้นที่ทั้งหมด 14.41 ตารางกิโลเมตร
== ภูมิศาสตร์ ==
โออิตั้งอยู่ในบริเวณเนินเขาทางตอนกลางเยื้องไปทางตะวันตกของจังหวัดคานางาวะ ติดกับเทือกเขาทันซาวะ
=== เทศบาลข้างเคียง ===
โอดาวาระ
ฮาดาโนะ
นากาอิ, มัตสึดะ, ไคเซ
== ประวัติศาสตร์ ==
ในยุคเอโดะ พื้นที่บริเวณโออิในปัจจุบันเดิมเป็นส่วนหนึ่งของแคว้นศักดินาโอดาวาระ ตั้งอยู่ภายในแคว้นซางามิ หลังจากการฟื้นฟูเมจิ พื้นที่นี้กลายเป็นส่วนหนึ่งของอำเภออาชิงารากามิ ในจังหวัดคานางาวะ ต่อมาเมื่อวันที่ 1 เมษายน 1889 อำเภออาชิงารากามิถูกแบ่งการปกครองออกเป็นหมู่บ้านต่าง ๆ รวมถึงหมู่บ้านคามินากะ โซงะ ยามาดะ และคาเนดะ เมื่อวันที่ 3 พฤศจิกายน 1943 มีการรวมหมู่บ้านยามาดะและคามินากะเพื่อก่อตั้งหมู่บ้านโซวะ ต่อมาได้แบ่งพื้นที่บางส่วนของโซวะไปเป็นพื้นที่ของนิชิฮาดาโนะที่อยู่ข้างเคียงเมื่อวันที่ 20 มิถุนายน 1956 พื้นที่ส่วนที่เหลือได้รวมกับคาเนดะและบางส่วนของโซงะเพื่อก่อตั้งโออิในวันที่ 1 เมษายน 1956
== เศรษฐกิจ ==
เศรษฐกิจของโออิเป็นเกษตรกรรมเป็นหลัก
== การขนส่ง ==
=== ทางราง ===
บริษัทรถไฟญี่ปุ่นตอนกลาง - สายโกเต็มบะ
*  - 
=== ทางหลวง ===
ทางด่วนโทเม (ทางแยกต่างระดับโออิ-มัตสึดะ)
ทางหลวงญี่ปุ่นหมายเลข 255
== ภาพ ==
Dai-ichi Mutual Life Oi office.jpg|อาคารโออิไดอิจิเซเมกัง
== แหล่งข้อมูลอื่น ==
เว็บไซต์ทางการ 
เมืองในจังหวัดคานางาวะ
วัดแค

วัดแค อาจหมายถึง
วัดแค จังหวัดนครปฐม
วัดแค (ร้าง) ตำบลคลองสระบัว อำเภอพระนครศรีอยุธยา จังหวัดพระนครศรีอยุธยา
วัดแค ตำบลหัวรอ อำเภอพระนครศรีอยุธยา จังหวัดพระนครศรีอยุธยา
วัดแค อำเภอท่าเรือ จังหวัดพระนครศรีอยุธยา
วัดแค จังหวัดสิงห์บุรี
วัดแค จังหวัดสุพรรณบุรี
วัดแค อำเภอพระประแดง จังหวัดสมุทรปราการ
วัดแค อำเภอพระสมุทรเจดีย์ จังหวัดสมุทรปราการ
แค
กุดมุนเดอร์

ในตำนานนอร์ส กุดมุนเดอร์ (Guðmundr แปลว่า "พระเจ้าผู้พิทักษ์") เป็นชื่อตำแหน่งกษัตริย์ของดินแดนที่เรียกว่าแกลซิสเว็ลลีร์ (Glæsisvellir) ทุ่งราบจรัสแสงซึ่งเชื่อกันว่าเป็นสรวงสรรค์ของนักรบ ตั้งอยู่ในยอตุนเฮย์เมอร์
==อ้างอิง==
ประมวลเรื่องปรัมปรานอร์ส
ซรือเมอร์

ในตำนานนอร์ส ซรือเมอร์ (Þrymr) เป็นกษัตริย์แห่งเผ่ายักษ์ ครั้งหนึ่งเคยขโมยค้อนมิย็อลล์นีร์ระหว่างที่ธอร์กำลังหลับ และประกาศต่อทวยเทพว่าจะคืนค้อนให้ธอร์หากเฟร็วยายอมเป็นมเหสีของเขา จอมเทพโอดินน์จึงส่งธอร์และโลกีไปยังโฟลกวังเกอร์เพื่อโน้มน้าวเฟร็วยา แต่นางปฏิเสธแต่งงาน กลับกัน นางมอบผ้าคลุมของตัวเอง ผู้สวมใส่ผ้าคลุมนี้จะสามารถจำแลงเป็นนาง โลกีร่วมมือกับทวยเทพอื่นบังคับให้ธอร์จำแลงเป็นเฟร็วยาเพื่อเข้าพิธีสมรสกับซรือเมอร์ ธอร์จำยอมต้องรับบทบาทดังกล่าวด้วยความโกรธและความอับอาย
เมื่อค้อนมิย็อลล์นีร์ถูกนำออกแสดงกลางงานพิธีสมรส ธอร์เผยตัวจริงและชิงค้อนมิย็อลล์นีร์คืนมา เขาใช้มันสังหารซรือเมอร์และยักษ์ทั้งหมดในงานพิธีด้วยความเกรี้ยวกราด
==อ้างอิง==
ประมวลเรื่องปรัมปรานอร์ส
ไวแอตต์ รัสเซลล์

ไวแอตต์ ฮอว์น รัสเซลล์ (Wyatt Hawn Russell; เกิด 10 กรกฎาคม พ.ศ. 2529)  เป็นนักแสดงชาวอเมริกันและอดีตนักกีฬาฮ็อกกี้น้ำแข็ง เขาเป็นที่รู้จักกันดีที่สุดจากบทบาทของเขาในบท Corporal Lewis Ford ในภาพยนตร์สยองขวัญปี 2018 ของ Julius Avery เรื่อง Overlord และในฐานะ Dud ในซีรีส์ AMC เรื่อง Lodge 49 เขาได้รับบทเป็น John Walker / US Agent ในซีรีส์ Disney+ เรื่อง The Falcon and the Winter Soldier ซึ่งอยู่ในจักรวาลภาพยนตร์มาร์เวล
== อ้างอิง ==
จักรวาลภาพยนตร์มาร์เวล
ดิสนีย์+
มาร์เวลสตูดิโอส์
นกพงหญ้า

นกพงหญ้า หรือ นกพงหญ้าพันธุ์จีน (Chinese Grassbird หรือ Rufous-rumped Grassbird; ) เป็นนกขนาดเล็กและเป็นเพียงหนึ่งในสองชนิดของนกในสกุล Graminicola เป็นนกในวงศ์นกมุ่นรก อันดับนกเกาะคอน นกพงหญ้าเป็นนกพบเห็นได้น้อยจากนิสัยขี้อายและหากินในพงหญ้า ปัจจุบันในประเทศไทยและเวียดนาม นกพงหญ้ามีสถานะสูญพันธุ์ (ไม่พบในธรรมชาติเป็นเวลาอย่างน้อย 50 ปี) สามารถพบเห็นได้เฉพาะใน ประเทศจีน พม่า และพบได้ค่อนข้างยากในกัมพูชา
== อนุกรมวิธาน ==
นกพงหญ้า ( Graminicola striatus ) เป็นนกขนาดเล็กและเป็นเพียงหนึ่งในสองชนิดของนกในสกุล Graminicola ของวงศ์นกมุ่นรก (Pellorneidae) ก่อนหน้านี้ถูกจัดให้อยู่ในวงศ์ Sylviidae ของ นกกระจิบโลกเก่า (Old World warble) ในวงศ์ Timaliidae
=== ชนิดย่อย ===
G. s. striatus – เดิมกระจายพันธุ์ในบริเวณพม่าตะวันออกเฉียงใต้ ประเทศไทย กัมพูชา และเวียดนาม มีสถานะสูญพันธุ์ในประเทศไทยและเวียดนาม และน่าจะสูญพันธุ์แล้วในเกาะไหหลำของจีน
G. s. sinicus – กระจายพันธุ์ในบริเวณ ประเทศจีนตอนใต้ เช่น กวางสีและกวางตุ้ง
== ลักษณะทางชีววิทยา ==
ลำตัวเป็นริ้วสีน้ำตาล ด้านบนสีน้ำตาล อกสีน้ำตาลซีด หางยาว ขนหัวด้านบนและด้านหลังมีริ้วสีดำทำให้ดูเหมือนนกยอดข้าว (cisticola) แต่จุดที่โดดเด่นที่ริ้วสีดำและสีขาวบนต้นคอที่ไม่เหมือนกับนกจำพวกกระจิบอื่น ๆ  
นกพงหญ้าเป็นหนึ่งในสองชนิดของนกในสกุล Graminicola ซึ่งมีความแตกต่างจากนกนกพงหญ้าพันธุ์อินเดีย Graminicola bengalensis ที่ขนาดของจะงอยปาก เสียงร้อง(จังหวะและโทนเสียง) แต่ในชนิดย่อยของนกพงหญ้ G. s. striatus และ G. s. sinicus แทบไม่สามารถแยกออกจากกันได้ชัด
== ถิ่นที่อยู่และการกระจายพันธุ์ ==
นกพงหญ้าสามารถพบเห็นได้น้อยและมีนิสัยขี้อาย มักหากินและอาศัยอยู่ในพื้นต่ำและซ่อนตัวอยู่ในพงหญ้าสูงและพืชจำพวกต้นอ้อ ภายในทุ่งนาและพื้นที่ชุ่มน้ำ ได้แก่ หนองน้ำจืด หรือริมฝั่งแม่น้ำในที่ราบลุ่มทางตะวันออกเฉียงใต้ของจีน พม่าตะวันออกเฉียงใต้ (รัฐชาน) ภาคกลางตอนล่างของไทย กัมพูชา เวียดนามตะวันออกเฉียงเหนือ และ เกาะไหหลำ ปรากฏเดี่ยวและเป็นคู่ นกพงหญ้าถูกคุกคามจากการทำลายถิ่นฐานธรรมชาติ 
== อ้างอิง ==
Collar, NJ, Robson, C. (2007) Family Timaliidae (Babblers) pp.&nbsp;70-291 ใน: del Hoyo, J., Elliott, A., Christie, DA (eds. ) Handbook of the Birds of the World, Vol. 12: Picathartes ถึง Tits and Chickadees Lynx Edicions, Barcelona
สิ่งมีชีวิตที่เกือบอยู่ในข่ายใกล้การสูญพันธุ์
พงหญ้า
พงหญ้า
พงหญ้า
พงหญ้า
นกที่สูญพันธุ์ไปแล้วของประเทศไทย
เอรามิส ไนต์

เอรามิส ไนต์ (Aramis Knight; เกิด 3 ตุลาคม พ.ศ. 2542) เป็นนักแสดงชาวอเมริกันที่เคยปรากฏตัวทางโทรทัศน์และภาพยนตร์ เขาเป็นที่รู้จักกันเป็นอย่างดีจากการรับบท บีน ในภาพยนตร์เรื่อง Ender's Game ปี 2013 และรับบทนำของ M.K. ในซีรีส์ AMC เรื่อง Into the Badlands (2015-2019)
== อ้างอิง ==
จักรวาลภาพยนตร์มาร์เวล
ดิสนีย์+
มาร์เวลสตูดิโอส์
ชาวอเมริกันเชื้อสายอังกฤษ
ชาวอเมริกันเชื้อสายเยอรมัน
ชาวอเมริกันเชื้อสายอินเดีย
ชาวอเมริกันเชื้อสายไอริช
ชาวอเมริกันเชื้อสายปากีสถาน
บุคคลจากลอสแอนเจลิส
สาเหตุของสงครามโลกครั้งที่หนึ่ง

สงครามโลกครั้งที่หนึ่ง เป็นสงครามทั่วโลกที่เริ่มขึ้นเมื่อวันที่ 28 กรกฎาคม ค.ศ. 1914 เมื่อจักรวรรดิออสเตรีย-ฮังการีประกาศสงครามต่อราชอาณาจักรเซอร์เบีย และสิ้นสุดลงเมื่อวันที่ 11 พฤศจิกายน ค.ศ. 1918 เมื่อมีการลงนามสงบศึกระหว่างฝ่ายสัมพันธมิตรกับจักรวรรดิเยอรมัน การระบุสาเหตุที่แท้จริงของสงครามยังคงเป็นที่ถกเถียง นักวิชาการพยายามค้นหาว่าเหตุใดมหาอำนาจสองฝ่าย (จักรวรรดิเยอรมันและจักรวรรดิออสเตรีย-ฮังการี กับฝ่ายรัสเซีย ฝรั่งเศส และสหราชอาณาจักร) จึงสู้รบกันในปี ค.ศ. 1914 และวิเคราะห์ว่าสามารถหลีกเลี่ยงความขัดแย้งนี้ได้หรือไม่
ปัจจัยทั่วไปที่นำไปสู่สงครามโลกครั้งที่หนึ่ง ได้แก่ ระบบเครือข่ายพันธมิตรอันซับซ้อน การแข่งขันทางการเมืองและเศรษฐกิจ คติแสนยนิยมและจักรวรรดินิยม การเจริญของแนวคิดชาตินิยม และสุญญากาศทางอำนาจของจักรวรรดิออตโตมันที่กำลังเสื่อมถอย ปัจจัยอื่น ๆ ที่สำคัญรวมถึงกรณีพิพาทเรื่องอาณาเขตที่ไม่ได้รับการแก้ไข ความเปลี่ยนแปลงดุลอำนาจของยุโรปที่รับรู้ได้ วิธีการปกครองที่สับสนกระจัดกระจาย การแข่งขันในทางอาวุธช่วงทศวรรษก่อนหน้า และการวางแผนปฏิบัติการทางทหาร
นักวิชาการมุ่งความสนใจไปที่ฤดูร้อน ค.ศ. 1914 หลังการลอบปลงพระชนม์อาร์ชดยุกฟรันซ์ แฟร์ดีนันท์แห่งออสเตรีย โดยกัฟรีโล ปรินซีป ชายชาวเซิร์บ-บอสเนีย เกิดวิกฤตการณ์เดือนกรกฎาคม ซึ่งเป็นช่วงเวลาตึงเครียดทางการทูตและการทหารในยุโรป วิกฤตการณ์ถูกยกระดับกลายเป็นความขัดแย้งระหว่างออสเตรีย-ฮังการีกับเซอร์เบียที่มีพันธมิตรของทั้งสองฝ่ายเข้าร่วม สิ่งหนึ่งที่ยกระดับวิกฤตการณ์นี้คือ การประเมินสถานการณ์ที่ผิดพลาด (เช่น เยอรมนีที่เชื่อว่าสหราชอาณาจักรจะเป็นกลาง หรือเชื่อว่าสงครามจะไม่ยืดเยื้อ สิ้นสุดก่อนคริสต์มาส ค.ศ. 1914) ความเชื่อที่ว่าสงครามเป็นสิ่งที่ไม่อาจหลีกเลี่ยงได้ ไปจนถึงการแผ่ขยายของวิกฤตการณ์อันเป็นผลมาจากความล่าช้าและความเข้าใจผิดทางการทูต ซึ่งก่อนหน้าวิกฤตการณ์เดือนกรกฎาคม มหาอำนาจต่างขัดแย้งกันด้วยปัญหาในยุโรปและอาณานิคมมานานหลายทศวรรษ ซึ่งความขัดแย้งนี้สามารถสืบย้อนไปได้ถึง ค.ศ. 1867
นักวิชาการยังคงมีความเห็นไม่ลงรอยในเรื่องสาเหตุที่แท้จริงของสงครามโลกครั้งที่หนึ่ง เนื่องจากมีมุมมองต่อปัจจัยหลักและความสำคัญของแต่ละปัจจัยต่างกันไป นอกจากนี้การศึกษาสาเหตุยังเปลี่ยนแปลงไปตามเวลาจากหลักฐานที่พบและอุดมการณ์ของตัวนักประวัติศาสตร์ ทัศนะหลักที่แบ่งนักประวัติศาสตร์ออกเป็นสองฝ่ายคือ ฝ่ายหนึ่งเชื่อว่าเยอรมนีกับออสเตรีย-ฮังการีเป็นผู้ขับเคลื่อนให้เกิดเหตุการณ์ ขณะที่อีกฝ่ายมองว่าเป็นผลพวงจากปัจจัยต่าง ๆ จำนวนมาก สองทัศนะนี้ยังสามารถแยกย่อยได้เป็นความเห็นว่าเยอรมนีจงใจก่อสงคราม ความเชื่อว่าสงครามไม่ได้ถูกวางแผนไว้ แต่ต้นเหตุหลักมาจากเยอรมนี และความเห็นว่ามหาอำนาจอื่นมีส่วนในการก่อสงครามเช่นกัน
== อ้างอิง ==
สงครามโลกครั้งที่หนึ่ง
ไอมาน เวลลานี

ไอมาน เวลลานี (Iman Vellani; เกิดปี วันที่ 12 สิงหาคม ค.ศ. 2002) เป็นนักแสดงหญิงชาวแคนาดาเชื่อสายปากีสถานจากเมือง การาจี แคว้นสินธ์  ในเดือนกันยายนปี พ.ศ. 2563 เวลลานีได้รับบทเป็น มิสมาร์เวล ในซีรีส์ทางโทรทัศน์เรื่องใหม่ของ Disney+ ที่มีชื่อเดียวกันซึ่งเป็นการเปิดตัวบนหน้าจอของเธอ  เวลลานีถูกกำหนดให้รับบทใน Captain Marvel 2
== อ้างอิง ==
จักรวาลภาพยนตร์มาร์เวล
ดิสนีย์+
มาร์เวลสตูดิโอส์
โทนี ดาลตัน

อัลวาโร หลุยส์ เบอร์นาต ดาลตัน (Álvaro Luis Bernat Dalton; เกิด 13 กุมภาพันธ์ พ.ศ. 2518)  เป็นที่รู้จักอย่างมืออาชีพในชื่อ โทนี ดาลตัน เป็นนักแสดง, นักเขียนบท และโปรดิวเซอร์ชาวอเมริกัน เขาเคยแสดงในภาพยนตร์เม็กซิกัน, ละครเวที และเทเลโนเวลาส และเป็นที่รู้จักกันดีที่สุดในสหรัฐจากบทบาทหัวหน้าพันธมิตร Lalo Salamanca ใน Better Call Saul (2018- ปัจจุบัน)
== อ้างอิง ==
จักรวาลภาพยนตร์มาร์เวล
ดิสนีย์+
มาร์เวลสตูดิโอส์
ฟรา ฟี

ฟรานซิส มาร์ติน "ฟรา" ฟี (Francis Martin "Fra" Fee; เกิด 20 พฤษภาคม พ.ศ. 2530) เป็นนักแสดงและนักร้องชาวไอริชซึ่งเป็นที่รู้จักจากการรับบท Courfeyrac ในภาพยนตร์ที่ดัดแปลงมาจาก Les Misérables ของ ทอม ฮูเปอร์  เขารับบทเป็น ไมเคิล คาร์นีย์ ใน The Ferryman ของ Jez Butterworth ที่ Royal Court Theatre, West End & Broadway กำกับโดย Sam Mendes ซึ่งเขาได้รับรางวัล WhatsOnStage Award ประจำปี 2018 ในสาขานักแสดงสมทบชายยอดเยี่ยมในละคร 
== อ้างอิง ==
จักรวาลภาพยนตร์มาร์เวล
ดิสนีย์+
มาร์เวลสตูดิโอส์
บุคคลจากเทศมณฑลทิโรน
ซาห์น แม็กคลาร์นอน

ซาห์น โทคียา-กู แม็กคลาร์นอน (Zahn Tokiya-ku McClarnon; เกิด 24 ตุลาคม พ.ศ. 2509) เป็นนักแสดงชาวอเมริกัน
ซาห์นเริ่มแสดงในโรงเรียนมัธยม ในระดับอาชีพเขาเป็นที่รู้จักกันเป็นอย่างดีจากการแสดงในฐานะหัวหน้าตำรวจชื่อมาเธียส ในซีรีส์ดราม่าอาชญากรรมตะวันตกเรื่อง Longmire, Hanzee Dent ในซีซั่นที่สองของ Fargo และ Akecheta ในซีซั่นที่สองของ Westworld
== อ้างอิง ==
จักรวาลภาพยนตร์มาร์เวล
ดิสนีย์+
มาร์เวลสตูดิโอส์
ดี. บี. คูเปอร์

แดน คูเปอร์ (Dan Cooper) เป็นนามแฝงของชายนิรนามรายหนึ่งซึ่งจี้เครื่องบินโบอิง 727 ในน่านฟ้าของสหรัฐระหว่างพอร์ตแลนด์กับซีแอตเทิลในบ่ายวันที่ 24 พฤศจิกายน พ.ศ. 2514 ชายคนนี้ซื้อตั๋วสายการบินโดยใช้นามแฝงว่า Dan Cooper แต่เนื่องจากข่าวการสื่อสารผิดพลาดทำให้กลายเป็นที่รู้จักในตำนานที่โด่งดังในนาม D. B. Cooper เขารีดไถค่าไถ่ 200,000 ดอลลาร์ (เทียบเท่ากับ 1,260,000 ดอลลาร์ในปี พ.ศ. 2562) และกระโดดร่มเพื่อเผชิญกับชะตากรรมที่ไม่แน่นอน แม้จะมีการตามล่าอย่างกว้างขวางและการสอบสวนของเอฟบีไอที่ยืดเยื้อ แต่ผู้กระทำผิดก็ไม่เคยถูกระบุหรือระบุตัวตน ยังคงเป็นกรณีเดียวที่ยังไม่ได้รับการแก้ไขของการละเมิดลิขสิทธิ์ทางอากาศในประวัติศาสตร์การบินพาณิชย์
== อ้างอิง ==
อาชญากรที่ยังลอยนวล
อาชญากร
บุคคลที่ไม่ได้ระบุตัวตน
ผู้หนีคดี
คดีที่ยังมิได้รับการคลี่คลาย
จอนาทัน เมเจอส์

จอนาทัน เมเจอส์ (Jonathan Majors); เกิด 7 กันยายน พ.ศ. 2532 ) เป็นนักแสดงชาวอเมริกัน เขามีชื่อเสียงโด่งดังหลังจากแสดงในภาพยนตร์สารคดีอิสระเรื่อง The Last Black Man in San Francisco (2019) ในปี พ.ศ. 2563 เขาได้รับการแจ้งให้ทราบในวงกว้างเกี่ยวกับการแสดงในบท Atticus Freeman ในซีรีส์โทรทัศน์เรื่อง Lovecraft Country ของ HBO
== ผลงานการแสดง ==
===ละครโทรทัศน์===
== อ้างอิง ==
จักรวาลภาพยนตร์มาร์เวล
อัลเฟรด โมลินา

อัลเฟรด โมลินา (Alfred Molina; ชื่อเกิด อัลเฟรโด โมลินา; 24 พฤษภาคม พ.ศ. 2496) เป็นนักแสดงและนักพากย์ชาวอังกฤษ-อเมริกันที่ปรากฏตัวในผลงานภาพยนตร์โทรทัศน์และละครเวทีมากกว่า 200 เรื่อง เขาขึ้นสู่ความโดดเด่นใน West End เป็นครั้งแรกโดยได้รับรางวัล Laurence Olivier Award สาขาผู้มาใหม่ยอดเยี่ยม จากผลงานการผลิตของ Oklahoma! ในปี 1980 เขาเปิดตัวในละครบรอดเวย์ในบท Yvan ในเรื่อง Art ตั้งแต่ปี พ.ศ. 2541 ถึง 2542 บทบาทบรอดเวย์อื่น ๆ ของเขา ได้แก่ Tevye ในละครเพลงเรื่อง Fiddler on the Roof ตั้งแต่ปี 2004 ถึงปี 2005 และ Mark Rothko ในละครเรื่อง Red ตั้งแต่ปี 2009 ถึง 2010
== อ้างอิง ==
จักรวาลภาพยนตร์มาร์เวล
เจมี อเล็กซานเดอร์

เจมี ลอเรน อเล็กซานเดอร์ (Jaimie Lauren Alexander; ชื่อเกิด Jaimie Lauren Tarbush; เกิด 12 มีนาคม พ.ศ. 2527)  เป็นนักแสดงหญิงชาวอเมริกัน เธอเป็นที่รู้จักจากการรับบท เจสซี ในซีรีส์ทีวีเรื่อง Kyle XY และ Lady Sif ใน จักรวาลภาพยนตร์มาร์เวล ตั้งแต่ปี พ.ศ. 2558 ถึง 2563 เธอได้แสดงในซีรีส์เรื่อง Blindspot ของ NBC
== อ้างอิง ==
จักรวาลภาพยนตร์มาร์เวล
แคทริน นิวตัน

แคทริน เลิฟ นิวตัน (Kathryn Love Newton; เกิด 8 กุมภาพันธ์ พ.ศ. 2540)  เป็นนักแสดงหญิงชาวอเมริกัน เธอเป็นที่รู้จักจากการรับบทเป็น หลุยส์ บรุกส์ ในซีรีส์ตลกของ CBS เรื่อง Gary Unmarried (2008–2010), Abigail Carlson ในซีรีส์ดรามาลึกลับของ HBO เรื่อง Big Little Lies (2017–2019) และ Allie Pressman ในซีรีส์ดรามาวัยรุ่นของ Netflix เรื่อง The Society (2019) เธอยังเป็นที่รู้จักจากการรับบท แคลร์ โนวัค ในซีรีส์แนวดาร์กแฟนตาซีของ CW เรื่อง Supernatural (2014–2018) และ Joanie Clark ในซีรีส์ดรามาช่วงเวลาของ AMC เรื่อง Halt and Catch Fire (2016–2017) 
== อ้างอิง ==
จักรวาลภาพยนตร์มาร์เวล
ยุทธการที่ป่าท็อยโทบวร์ค

ยุทธการที่ป่าท็อยโทบวร์ค (Battle of the Teutoburg Forest) หรือ ยุทธการของแฮร์มัน (Hermannsschlacht) นักประวัติศาสตร์โรมันกล่าวถึงยุทธการนี้ว่า ความย่อยยับของวาเรียน (Clades Variana) เกิดขึ้นใน ค.ศ. 9 พันธมิตรชนเผ่าเยอรมันนำโดยอาร์มินิอุส (อีกชื่อหนึ่งคือแฮร์มัน) สามารถทำลายสามกองพันทหารโรมันนำโดยปูบลิอุส วารุส นำไปสู่การสิ้นอำนาจของโรมันเหนือแผ่นดินชนเผ่าเยอรมัน (แกร์มานิอา) ซึ่งถือเป็นจุดพลิกผันครั้งใหญ่ในประวัติศาสตร์ยุโรป
==อ้างอิง==
==ข้อมูล==
===คริสต์ศตวรรษที่ 21===
==แหล่งข้อมูลอื่น==
Fergus M. Bordewich: "The Ambush That Changed History" Smithsonian Magazine, September 2005
Official site of the Kalkriese foundation
Jona Lendering, The Battle in the Teutoburg Forest at livius.org
Arminius / Varus. Die Varusschlacht im Jahre 9 n. Chr. , Internet-Portal Westfälische Geschichte, LWL – Institut für westfälische Regionalgeschichte, Münster 
Student project site by Universität Osnabrück 
Varusbattle in Netherland 
ประวัติศาสตร์เยอรมนี
แมวน้ำเครา

แมวน้ำเครา (bearded seal; ) เป็นสัตว์เลี้ยงลูกด้วยน้ำนมในชั้นสัตว์เลี้ยงลูกด้วยน้ำนม ในอันดับสัตว์กินเนื้อ จัดเป็นแมวน้ำชนิดหนึ่ง พบมากในบริเวณมหาสมุทรอาร์กติก
==ลักษณะ==
แมวน้ำเครามีส่วนสูงตั้งแต่ 2.1-2.7 เมตร และมีน้ำหนักตั้งแต่ 200-430 กิโลกรัม  แมวน้ำเคราเป็นสัตว์ที่มีความแตกต่างระหว่างเพศ เนื่องจากเพศเมียมีขนาดตัวใหญ่กว่าเพศผู้
แมวน้ำเคราเป็นอาหารที่สำคัญของหมีขาวเช่นเดียวกับแมวน้ำวงแหวน และยังเป็นอาหารที่สำคัญของชาวอินูอิตที่อาศัยอยู่บริเวณชายฝั่งมหาสมุทรอาร์กติกด้วย
== อ้างอิง ==
== แหล่งข้อมูลอื่น ==
Recording of the bearded seal's unique "spiralling trill"
The sound of the bearded seal
Voices in the Sea – Sounds of the Bearded Seal
อายะฮ์

อายะฮ์ (آيَة|ʾĀyah;   ) เป็น "โองการ" ที่สามารถรวมกันให้เกิดซูเราะฮ์ (บท) ในอัลกุรอานและมักกำกับด้วยหมายเลข ในอรรถกถาอัลกุรอานหมายถึง "หลักฐาน" "สัญญาณ" หรือ "ปาฏิหาริย์" และในศาสนาอิสลามมักอิงถึงสิ่งอื่นนอกจากอัลกุรอาน เช่น ข้อบังคับทางศาสนา (อายะฮ์ ตักลีฟียะฮ์) หรือปรากฏการณ์จักรวาล (อายะฮ์ ตักวีนียะฮ์) ดังตัวอย่างในบางโองการ:
==ภาพรวม==
มีข้อสงสัยว่า คำว่า "อายะฮ์" หมายถึงอะไรก็ได้นอกจาก "สัญญาณ" "หลักฐาน" หรือ "เหตุการณ์ที่โดดเด่น" ในอัลกุรอาน "สัญญาณ" มักอิงถึงปรากฏการณ์ต่าง ๆ ทั้งในจักรวาล สิ่งถูกสร้าง การเปลี่ยนแปลงระหว่างกลางวันกลางคืน ฝน ชีวิตและการเติบโตของพืช เป็นต้น ส่วนอีกแบบหนึ่งคือปาฏิหาริย์หรือรางวัลของความเชื่อและชะตาของผู้ปฏิเสธ เช่น:
"และหนึ่งจากสัญญาณทั้งหลายของพระองค์ คือการสร้างชั้นฟ้าทั้งหลายและแผ่นดิน และสิ่งที่พระองค์ทรงแพร่กระจายไปทั่วในระหว่างทั้งสองนั้นแก่สิ่งที่มีชีวิตทั้งหลาย และพระองค์เป็นผู้ทรงอานุภาพที่จะรวบรวมพวกเขาเมื่อพระองค์ทรงประสงค์" (42:29, ป.ล. ซูเราะฮ์ 42, อายะฮ์ 29)
"และสัญญาณหนึ่งสำหรับพวกเขาก็คือแผ่นดินที่แห้งแล้งเราได้ให้มันมีชีวิตชีวาขึ้นมา และเราได้นำเมล็ดพืชออกมาจากมัน ซึ่งส่วนหนึ่งจากเมล็ดพืชนั้นพวกเขาใช้กิน" (36:33)
"พวกเขาได้ปฏิเสธไม่เชื่อฟังเขา ดังนั้นเราจึงทำลายล้างพวกเขา แท้จริงในการนี้ย่อมเป็นสัญญาณหนึ่งอย่างแน่นอน แต่ส่วนมากของพวกเขาไม่เป็นผู้ศรัทธา" (26:139)
"ท่านมิใช่ใครอื่นนอกจากเป็นสามัญชนเช่นเรา ดังนั้นจงนำมาสักสัญญาณหนึ่ง หากท่านเป็นหนึ่งในหมู่ผู้สัตย์จริง" (26:154)
แต่ละบทในอัลกุรอานมีอยู่หลายอายะฮ์ ตั้งแต่ 3 ถึง 286 ในวัตถุประสงค์ของการตีความ อายะฮ์เหล่านี้แบ่งออกเป็นสองกลุ่ม: ประเภทที่กระจ่างและไม่กำกวม (มุฮ์กัม) และประเภทที่กำกวม (มุตชาบิฮ์) ดังปรากฏในอัลกุรอานว่า: "พระองค์คือผู้ทรงประทานคัมภีร์ลงมาแก่เจ้า โดยที่ส่วนหนึ่งจากคัมภีร์นั้นมีบรรดาโองการที่มีข้อความรัดกุมชัดเจน ซึ่งโองการเหล่านั้น คือรากฐานของคัมภีร์ และมีโองการอื่นๆ อีกที่มีข้อความเป็นนัย ส่วนบรรดาผู้ที่ในหัวใจของพวกเขามีการเอนเอียงออกจากความจริงนั้น เขาจะติดตามโองการที่มีข้อความเป็นนัยจากคัมภีร์ ทั้งนี้ เพื่อแสวงหาความวุ่นวาย และเพื่อแสวงหาการตีความในโองการนั้น แลไม่มีใครรู้ในการตีความโองการนั้นได้นอกจากอัลลอฮฺ และบรรดาผู้ที่มั่นคงในความรู้เท่านั้น โดยที่พวกเขาจะกล่าวว่า พวกเราศรัทธาต่อโองการนั้น ทั้งหมดนั้นมาจากที่ที่พระผู้เป็นเจ้าของเราทั้งสิ้น และไม่มีใครที่จะรับคำตักเตือนนอกจากบรรดาผู้ที่มีสติปัญญาเท่านั้น"
คำว่า อายะฮ์ สามารถอิงถึงโองการในคัมภีร์ไบเบิลโดยอาหรับคริสเตียนและชาวคริสต์ในประเทศที่พูดภาษาอาหรับในทางศาสนา
มีตำนานยังคงมีอยู่ทั่วไปว่าจำนวนอายะฮ์ในอัลกุรอานอยู่ที่ 6,666 โองการ ในความเป็นจริง จำนวนอายะฮ์ทั้งหมดอยู่ที่ 6,236 โองการซึ่งไม่รวม บิสมิลลาฮ์ และ 6,349 โองการถ้ารวม บิสมิลลาฮ์
สัญลักษณ์ยูนิโคดของอายะฮ์กุรอานคือ U+06DD: ۝.
== หมายเหตุ ==
==อ้างอิง==
คำศัพท์ในศาสนาอิสลาม
มัสยิดอัสซุนนะฮ์

มัสยิดอัสซุนนะฮ์ (مسجد السُّنَّة) เป็นมัสยิดที่ออกแบบโดยฌ็อง-ฟร็องซัว เซวาโก (Jean-François Zevaco) ในรูปแบบสถาปัตยกรรมสมัยใหม่ที่กาซาบล็องกา ประเทศโมร็อกโก ใน ค.ศ. 1966 ตัวมัสยิดได้แรงบันดาลใจมาจากโบสถ์นักบุญฟรังซิสแห่งอัสซีซีที่สร้างโดยออสการ์ นีเอไมเยร์ ที่ปังปุลยา เบโลโอรีซอนชี ประเทศบราซิล
== อ้างอิง ==
มัสยิดในประเทศโมร็อกโก
สถาปัตยกรรมบรูทัลลิสต์ในทวีปแอฟริกา
สถาปัตยกรรมสมัยใหม่
ออสการ์ สวอห์น

ออสการ์ โกเมียร์ สวอห์น (Oscar Gomer Swahn; 20 ตุลาคม ค.ศ. 1847 – 1 พฤษภาคม ค.ศ. 1927) เป็นนักกีฬายิงปืนชาวสวีเดนที่เข้าแข่งขันในกีฬาโอลิมปิกสามครั้งและได้รับรางวัลหกเหรียญ ซึ่งรวมถึงสามเหรียญทอง สวอห์นครองสถิติในฐานะนักกีฬาโอลิมปิกที่อายุมากที่สุดในขณะแข่งขัน, คนที่อายุมากที่สุดที่คว้าเหรียญทอง และเป็นคนที่อายุมากที่สุดที่ได้เหรียญรางวัลโอลิมปิก
== ประวัติ ==
ในโอลิมปิกฤดูร้อน 1908 ออสการ์ สวอห์น ได้รับรางวัลสองเหรียญทองในการแข่งยิงเป้ากวางวิ่ง แบบซิงเกิลชอต (บุคคล และทีม) และหนึ่งเหรียญทองแดองในการแข่งยิงเป้ากวางวิ่ง แบบดับเบิลชอต ประเภทบุคคล ขณะนั้นเขาอายุ 60 ปี โดยอายุน้อยกว่าโจชัว มิลเนอร์ หนึ่งปี ซึ่งเป็นผู้คว้าเหรียญทองที่มีอายุมากที่สุดในเวลานั้น
เมื่อโอลิมปิกฤดูร้อน 1912 มาจัดที่ประเทศบ้านเกิดของเขา ซึ่งคือสวีเดน เขาได้เป็นสมาชิกของทีมยิงเป้ากวางวิ่ง แบบซิงเกิลชอต ซึ่งได้รับรางวัลเหรียญทองอีกครั้ง นอกจากนี้ เขายังได้รับรางวัลเหรียญทองแดงอีกครั้งในการแข่งยิงเป้ากวางวิ่ง แบบดับเบิลชอต ประเภทบุคคล แต่ได้อันดับสี่ในการแข่งซิงเกิลชอต ประเภทบุคคล ซึ่งลูกชายของเขาที่ชื่ออัลเฟรด สวอห์น เป็นผู้ชนะการแข่ง เมื่ออายุ 64 ปี 258 วัน เขาได้กลายเป็นผู้ชนะรางวัลเหรียญทองที่มีอายุมากที่สุดเท่าที่เคยมีมา ซึ่งเป็นสถิติที่เขายังคงครองอยู่
ในโอลิมปิกฤดูร้อน 1920 เขากลายเป็นนักกีฬาที่มีอายุมากที่สุดที่เข้าแข่งขันในกีฬาโอลิมปิกเมื่ออายุ 72 ปี ผลงานที่ดีที่สุดของเขาคือในการแข่งประเภททีม ได้แก่ อันดับที่สี่ในการแข่งยิงเป้ากวางวิ่ง แบบซิงเกิลชอต และอันดับสองในการแข่งการแข่งยิงเป้ากวางวิ่ง แบบดับเบิลชอต ด้วยเหรียญเงินนี้ ยังทำให้เขาเป็นผู้ได้รับเหรียญรางวัลที่มีอายุมากที่สุดตลอดกาล (ไม่นับการแข่งศิลปะ)
ในการแข่งขันทีมยิงปืนของสวีเดนทั้งหมดที่ออสการ์ สวอห์น เข้าร่วมในกีฬาโอลิมปิกปี ค.ศ. 1908, 1912 และ 1920 เขาได้แข่งขันเคียงข้างลูกชายของเขา อัลเฟรด สวอห์น
== อ้างอิง ==
== แหล่งข้อมูลอื่น ==
นักกีฬายิงปืนชายชาวสวีเดน